
Ziua Mondială a Siguranței Pacientului

17 septembrie 2026

Ziua Mondială a Siguranței Pacientului, sărbătorită anual în data de 17 septembrie, reunește guverne, parteneri și comunități pentru a atrage atenția asupra siguranței pacienților și pentru a accelera măsurile menite să reducă prejudiciile evitabile în asistența medicală.

În anul 2026, evenimentul se concentrează pe îngrijirile sigure pentru persoanele care trăiesc cu boli netransmisibile, sub sloganul „Îngrijiri sigure pe tot parcursul vieții!”.
La nivel global, 1 din 10 pacienți suferă prejudicii în timpul îngrijirilor medicale, iar aproximativ jumătate dintre aceste prejudicii sunt considerate prevenibile. Pentru persoanele care trăiesc cu boli netransmisibile riscurile pot fi mai mari, având în vedere natura de lungă durataă a acestor afecțiuni, nevoia de tratament și monitorizare continuă și interacțiunilor frecvente cu sistemele de sănătate. Bolile netransmisibile sunt afecțiuni de lungă durată, precum bolile cardiovasculare, cancerul, diabetul, bolile respiratorii cronice. Acestea pot afecta persoane de toate vârstele și necesită adesea îngrijire continuă pe tot parcursul vieții.

Persoanele care trăiesc cu boli netransmisibile beneficiază de îngrijiri în contexte medicale diferite și pe perioade îndelungate de timp , ceea ce creează numeroase puncte în care pot apărea riscuri pentru siguranță - de la prevenție și diagnostic până la tratament, managementul pe termen lung și autoîngrijire. Aceste riscuri sunt influențate atât de complexitatea bolii și a îngrijirilor necesare, cât și  de provocările sistemelor de sănătate și de factorii determinanți ai stării de sănătate.

Îmbunătățirea siguranței în îngrijirea persoanelor cu boli netransmisibile presupune identificarea și reducerea riscurilor asociate complexității îngrijirilor, consolidarea sistemelor de sănătate cu accent  pe asistența medicală primară precum și abordarea factorilor care pot crește riscul de complicații. 

Evenimentul din acest an subliniază, de asemenea,  importanța implicării persoanelor care trăiesc cu boli netransmisibile în propria îngrijire și în proiectarea și furnizarea serviciilor de sănătate.. Persoanele cu boli netransmisibile trebuie privite nu doar ca pacienți, ci ca parteneri activi în identificarea riscurilor pentru siguranță și în dezvoltarea unor soluții adaptate nevoilor lor.
În acest context, Organizația Mondială a Sănătății (OMS) a consultat, la începutul lunii martie 2026, un grup de 12 experți reprezentând toate regiunile OMS, în vederea sprijinirii dezvoltării campaniei globale de comunicare. Printre principalele concluzii s-au numărat necesitatea recunoașterii persoanelor care trăiesc cu boli netransmisibile ca parteneri în îngrijire și 
importanța promovării siguranței nu doar în cadrul serviciilor de sănătate, ci și în viața de zi cu zi.

OBIECTIVELE ZILEI MONDIALE A SIGURANȚEI PACIENTULUI 2026

Ziua Mondială a Siguranței Pacientului 2026 își propune: :

· Creșterea gradului de conștientizare la nivel mondial cu privire la provocările legate de siguranța pacienților cu boli netransmisibile pe întreg parcursul îngrijirii, printr-o abordare axată pe asistența medicală primară și ținând cont de factorii legați de boală, de provocările sistemului de sănătate și de determinanții sănătății care pot crește riscul de prejudicii.

· Promovarea implicării reale și semnificative a persoanelor care trăiesc cu boli netransmisibile și a comunităților în identificarea riscurilor pentru siguranță și în elaborarea în comun a soluțiilor împreună cu profesioniștii din domeniul sănătății, liderii organizaționali și factorii de decizie.

· Încurajarea integrării principiilor siguranței pacientului în legislația, politicile, strategiile și programele referitoare la bolile netransmisibile, cu accent pe consolidarea sistemelor de sănătate orientate către asistența medicală primară.

În jurul datei de 17 septembrie 2026, vor avea loc la nivel global activități care vor include campanii de informare și conștientizare, dialoguri privind politicile publice, evenimente tehnice și inițiative conduse de comunități.

Iluminarea în portocaliu a obiectivelor importante și a spațiilor publice în această zi va continua, demonstrând solidaritatea globală și angajamentul pentru o îngrijire mai sigură.

Prin intermediul acestor acțiuni se dorește creșterea gradului de conștientizare la nivel global cu privire la provocările legate de siguranța pacienților cu boli netransmisibile pe întregul spectru al îngrijirii medicale, printr-o abordare axată pe asistența medicală primară, ținând seama în același timp de factorii legați de boală, de provocările sistemului de sănătate și de factorii determinanți ai sănătății care pot spori riscul de complicații.

Surse:

https://www.who.int/campaigns/world-patient-safety-day

https://www.who.int/campaigns/world-patient-safety-day/2026

https://www.who.int/news-room/events/detail/2026/09/17/default-calendar/world-patient-safety-day--17-september-2026---noncommunicable-diseases

https://www.who.int/health-topics/patient-safety

